Publication: Magyar Közlöny
Issue: MK-2003-91 (Year: 2003, Number: 91)
Era: 1990-2004
Section: 1994. évi I. törvény 3. §-ával összhangban — a rendelet
Paragraph Index: 168

h) az élelmiszereket úgy kell elhelyezni, hogy a szenynyezõdések kockázatát az ésszerûen megvalósítható mértékig el lehessen kerülni. 4.3. Mozgóbolt kialakításánál az üzletekre vonatkozó szabályokat kell alkalmazni. 4.4. Szabad térre történõ árusítás esetén a vásárlók részére kellõ nagyságú, zárható hulladékgyûjtõt kell elhelyezni. A hulladékgyûjtõ rendszeres ürítése és tisztán tartása az üzemeltetõ kötelessége. 4.5. Üzlettel nem rendelkezõ árusítóhely csak a tevékenységhez szükséges élelmiszer-raktározási, valamint tisztítási (eszköz, edény, szállító jármû) feltételt biztosító, közegészségügyi, élelmiszer-higiéniai elõírásoknak megfelelõ telephellyel mûködhet. 4.6. Az üzlet homlokzatával érintkezõ közterületen a bázisüzlet élelmiszer-választékából csak azok az élelmiszerek árusíthatók, amelyek forgalmazásának közegészségügyi és élelmiszer-higiéniai feltételei az üzletbõl biztosíthatók. 4.7. Az üzemeltetõ köteles az árusítóhely környékét tisztán tartani, a hulladék gyûjtésérõl és rendszeres elszállításáról gondoskodni. 4.7.1. Az elõállítás helyén csomagolt egyedi fogyasztói csomagolású élelmiszer automatából a minõség-megõrzési idõtartam lejártán belül forgalmazható. 4.7.2. Az automatán fel kell tüntetni az üzemeltetõ nevét, telephelyét, telefonszámát, valamint a kezelõ személy nevét, elérhetõségét, telefonszámát. 4.7.3. Az automata üzemeltetõje naplót köteles vezetni a mûszaki hibákról és az azok elhárítására tett intézkedéseirõl és biztosítania kell, hogy a napló a kezelõ személynél hozzáférhetõ legyen a hatóság számára. 4.8. Csomagküldõ kereskedés útján csak engedélyezett élelmiszer-elõállító helyen készült és csomagolt, hûtés nélkül tartósan tárolható élelmiszer értékesíthetõ.

Source: https://magyarkozlony.hu/hivatalos-lapok/af962c64796fb96f6e5e5de53badcdbe3e5286dd/dokumentumok/45eb86367399123068ccceb626bcc78342c14795/letoltes